3.  การประกอบธุรกิจของแต่ละสายผลิตภัณฑ์

3.1 การผลิตเครื่องเสียงและอุปกรณ์อิเล็กทรอนิกส์

  บริษัทได้ดำเนินการผลิตเครื่องเสียงและอุปกรณ์อิเล็กทรอนิกส์อื่น ๆ จนกระทั่งวันที่ 10 เมษายน
  2543 ที่ประชุมผู้ถือหุ้นมีมติเห็นชอบให้หยุดการผลิตชั่วคราวและนำทรัพย์สิน
  ส่วนใหญ่ของบริษัทไปให้บริษัทที่เกี่ยวข้องแห่งหนึ่งเช่าเพื่อลดความเสี่ยงและภาระผูกพันที่
  อาจเกิดขึ้นในอนาคต บริษัทจึงได้หยุดการผลิตผลิตภัณฑ์เครื่องเสียงและอุปกรณ์อิเล็กทรอนิกส์อื่น ๆ
  ตั้งแต่วันที่ 1 พฤษภาคม 2543 เป็นต้นไป

3.2 การจำหน่ายผลิตภัณฑ์คอมพิวเตอร์และอุปกรณ์

(ก) ลักษณะของผลิตภัณฑ์หรือบริการ

  ดำเนินธุรกิจเป็นตัวแทนจำหน่ายสินค้าและให้บริการด้าน IT
  สำหรับลูกค้าบริษัทขนาดกลางและขนาดใหญ่ มีสินค้ามากกว่า 20 รายการ แบ่งออกเป็น 5
  กลุ่มใหญ่ ๆ คือ

1.  System Products : จำหน่ายคอมพิวเตอร์ขนาดกลางและอุปกรณ์คอมพิวเตอร์ของ “IBM”
    และ “HP” รวมทั้งระบบ e-Business

2.  Enterprise Business Applications :
    จำหน่ายโปรแกรมสำเร็จรูปสำหรับการดำเนินธุรกิจด้านการขาย การผลิต บัญชี บุคคล ได้แก่
    JDEdwards และ T4G เป็นต้น

3.  Enterprise Business Intelligence :
    จำหน่ายโปรแกรมสำเร็จรูปสำหรับช่วยในการตัดสินใจของผู้บริหาร ได้แก่ Business
    Object และ eGain เป็นต้น

4.  Professional Office Products : เป็นตัวแทนจำหน่ายเครื่องฉาย LCD Projector
    “Sanyo” “Canon” และเครื่องถ่ายทอดสัญญาณภาพวัตถุ 3 มิติ (Visualizer) “Canon”

5.  Information Technology : ให้บริการด้าน Hardware, Software
    รวมทั้งระบบงานต่าง ๆ

  ปัจจัยสำคัญที่มีผลกระทบต่อโอกาสหรือข้อจำกัดในการประกอบธุรกิจ

-   ปัจจัยความสำเร็จในการประกอบกิจการ

  บริษัทมีผลิตภัณฑ์และบริการด้าน IT ที่หลากหลายและครบวงจร สามารถ
  ตอบสนองความต้องการขององค์กรโดยทั่วไปเป็นอย่างดี ประกอบกับมีทีมงานที่มี
  ความรู้และประสบการณ์มากกว่า 10 ปี สามารถให้บริการแก่ลูกค้าได้อย่างมีประสิทธิภาพ
  อันเป็นการสร้างความพึงพอใจ และรักษาฐานลูกค้าได้ในระยะยาว

(ข) การตลาดและภาวะการแข่งขัน

  1) นโยบายและลักษณะของตลาด

กลยุทธ์ทางการตลาด

  ใช้การสร้างความสัมพันธ์ที่ดีกับคู่ค้าด้วยสินค้าที่มีคุณภาพและเป็นที่ต้องการของตลาด
  รวมทั้งบริการแบบครบวงจร (Total Enterprise Solution)
  โดยการให้บริการโดยตรงจากบริษัท ทำให้ลูกค้าเกิดความประทับใจและให้ความไว้วางใจ
  ในสินค้าและบริการต่าง ๆ โดยคำนึงถึงการรักษาความเป็นผู้นำด้านคุณภาพและเทคโนโลยี
  และจัดระบบบริการหลังการขายที่ดีสำหรับให้บริการกับลูกค้า

-   ลักษณะลูกค้าและกลุ่มเป้าหมาย

  ลูกค้าเป็นบริษัทขนาดกลางและขนาดใหญ่ ได้แก่ สถาบันการเงิน บริษัทประกันภัย
  และอุตสาหกรรมต่าง ๆ ซึ่งบริษัทได้ตระหนักถึงความเสี่ยงในเรื่องของรายได้
  ซึ่งจะมีผลกระทบต่อบริษัทหากต้องสูญเสียลูกค้าหรือลูกค้ารายใด มีปัญหา ดังนั้น
  บริษัทจึงไม่มีการจำหน่ายผลิตภัณฑ์แก่ลูกค้ารายหนึ่งรายใด เกินร้อยละ 30
  ของรายได้ทั้งหมดของบริษัท เพื่อไม่ให้เกิดผลกระทบต่อธุรกิจเมื่อต้องสูญเสียลูกค้ารายนั้นไป

  2) สภาพการแข่งขันภายในอุตสาหกรรม

  มีการแข่งขันกันรุนแรงมากขึ้นโดยที่คู่แข่งเป็นทั้งบริษัทในประเทศและบริษัทข้ามชาติ
  ทำให้มีผลกระทบทางด้านลบต่อโครงสร้างราคา อย่างไรก็ดี ธุรกิจด้าน IT
  มีแนวโน้มที่ขยายตัวมากขึ้นอย่างต่อเนื่อง

  สถานะในการแข่งขันของบริษัทโดยทั่วไปนับว่าอยู่ในเกณฑ์ดี เนื่องจากบริษัทเน้น
  การนำเสนอสินค้า และบริการแบบครบวงจร ซึ่งประกอบด้วยเครื่องคอมพิวเตอร์ (Hardware),
  ระบบสื่อสาร (Network), ระบบ Software ในประเภทธุรกิจต่าง ๆ
  และบริการหลังการขายอย่างมีประสิทธิภาพ

  ทางด้านของคู่แข่งรายใหม่ที่จะเกิดขึ้นในธุรกิจประเภทนี้ เป็นไปได้ค่อนข้างยาก
  เนื่องจากธุรกิจด้านนี้ ต้องการเวลามากในการจัดหาสินค้า
  และสร้างทีมงานให้มีการให้บริการอย่างมีคุณภาพ และที่สำคัญอีกประการหนึ่ง คือ
  บริษัทไม่ได้หวังพึ่งรายได้จากสินค้ารุ่นเดียวหรือประเภทเดียว ปัจจุบันบริษัทมีสินค้า ทั้งด้าน
  Hardware และ Software อยู่หลากหลาย และสามารถให้บริการแก่ลูกค้าในธุรกิจประเภทต่าง
  ๆ ได้ จึงส่งผลให้เกิดความสมดุลย์ใน รายได้และสามารถหารายได้ทดแทนได้

(ค) การจัดหาผลิตภัณฑ์คอมพิวเตอร์เพื่อจำหน่าย

บริษัทเป็นทั้งผู้นำเข้าโดยตรงและเป็นตัวแทนจำหน่ายของสินค้าที่มีสาขาใน ประเทศไทย ได้แก่ IBM, HP, โปรแกรมสำเร็จรูป JDEdwards, T4G, Business Object เป็นต้น สินค้านำเข้ามีทั้งจากประเทศญี่ปุ่น, สหรัฐอเมริกา, ฝรั่งเศส และอังกฤษ

เนื่องจากสินค้าที่บริษัทจำหน่ายมีหลายยี่ห้อ ดังนั้นโอกาสเรื่องผลกระทบจาก การสูญเสียผู้จำหน่ายมีน้อย นอกจากนี้ยังมีผู้จำหน่ายรายอื่น ๆ พยายามติดต่อให้บริษัท เป็นผู้จำหน่ายสินค้าอีกเป็นจำนวนมาก